પૂરગ્રસ્ત વિસ્તારમાં કાર ચલાવવી ખરેખર ઘણી જ જોખમી ગણાય છે. આવા સમયે કારમાં રહેલા તમામ પ્રકારના મોંઘા ઇલેક્ટ્રોનિક કન્ટ્રોલ સિસ્ટમ જોખમી અવસ્થામાં મુકાઇ જાય છે, ખાસ કરીને નવી કાર્સમાં. તેથી તમારા દરવાજાના નીચા ભાગથી પાણી ઉપર હોય તેવા વિસ્તારમાં કાર ચલાવવાનું ટાળો, કારણ કે નહીંતર તમારી સાથે પણ આવું થઇ શકે છે, જે આ તસવીરમાં દર્શાવવામાં આવ્યું છે. તેમ છતાં તમને લાગે છેકે તમે પાણીમાંથી સુરક્ષિત રીતે પસાર થઇ શકો છો તો કારને પહેલા ગીયરમાં રાખો અને ક્લચને એટલું જ છોડો જેટલું ગીયર માટે જરૂરી છે અને પાણીમાં હોવ ત્યારે કારને ધીમી ચલાવો. તેમજ પાણી એન્જીનમાં ન ભરાય તેનું પણ ધ્યાન રાખો કારણ કે આમ થવાથી વાહન બંધ થઇ જવાની શક્યતા વધી જાય છે અને એન્જીનને નુક્સાન થઇ શકે છે.